Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1316

h) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 2.1.5. Átalakítás és javítások engedélyezése 2.1.5.1. Általános rendelkezések 2.092. A javítás a tervezés során meghatározott és az érvényes dokumentációban rögzített állapot helyreállítására irányuló tevékenység. Azokat a javításokat, amelyek a korábban megfelelõnek minõsített üzemelõ rendszerek megváltoztatását eredményezik, átalakításként kell kezelni. 2.093. Az átalakítás a javítás fogalmán kívül esõ minden olyan változtatás, amely a rendszerek, rendszerelemek jellemzõinek és mûködésének, illetve a kutatóreaktor nukleáris biztonságát megalapozó dokumentumoknak (biztonsági jelentés; üzemeltetési korlátok és feltételek) a megváltoztatását eredményezi, függetlenül a létesítmény életciklusának fázisától. Átalakításnak kell tekinteni a kutatóreaktort üzemeltetõ és az azt felügyelõ szervezet változásait is. 2.1.5.2. A biztonságra való hatás vizsgálata, kategorizálás. 2.094. Minden esetben fel kell mérni az átalakítás nukleáris biztonságra gyakorolt hatását, és ennek eredményeit elõzetes biztonsági értékelésben kell rögzíteni. Az értékelésnek mind a megvalósítás különbözõ fázisaira, mind az átalakított rendszer üzemeltetésébõl adódó következmények értékelésére ki kell terjednie. 2.095. Az elõzetes biztonsági értékelést csak az ahhoz szükséges ismeretekkel és gyakorlattal rendelkezõ személyek készíthetik el, az eredményeket független szakértõvel felül kell vizsgáltatni. 2.096. Az elõzetes biztonsági értékelés alapján az átalakítást be kell sorolni a következõ kategóriák egyikébe.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes